એસ.પી. નિલેશ જાજડીયાની જિલ્લામાં કાયદો અને વ્યવસ્થાની જાળવણી સારૂ બનાવટી ચલણી નોટોના કેસો શોધી કાઢવા કરેલી સૂચના અનુસાર એસઓજી પીએસઆઇ એમ.ડી ચંપાવત અને સ્ટાફના માણસો વિરેન્દ્રસિંહ, જયવીરસિંહ, ચેતનકુમાર, અનિલકુમાર, શૈલેષકુમાર, કેશરિસિંહ, ભરતજી, કિરણજી, જવાનસિંહ, હેમેન્દ્રસિંહ અને નારાયણસિંહને મળેલી ખાનગી બાતમીના આધારે જોટાણામાં છાપો માર્યો હતો. જોટાણાના બસ સ્ટેન્ડ પાસે આવેલા હનુમાન મંદિર ટ્રસ્ટની દુકાનમાં ચાલતા માવતર સ્ટુડીયોમાં પોતાના આર્થિક લાભ માટે ભારતીય ચલણની નકલી નોટો બનાવીને બજારમાં ફરતી કરી સાચી નોટો તરીકે ખપાવવાના ઇરાદા સાથે તેમજ દેશના અર્થતંત્રને ગંભીર હાનિ પહોચાડવાના ઇરાદા સાથે ભારતીય ચલણની રૂા. ૫૦૦ના દરની અને રૂા. ૨૦૦ના દરની નોટો છાપતાં શખ્સને રેઇડ દરમિયાન ઝડપી લીધો હતો.